title: "Audi e-tron GE"
text: "Di Audi e-tron (Typ GE) es en Boowerklasi-SUV me Elektromaskiinen fan Audi. Audi heer fuar sin Elektrowainer en senerlig Marki Audi e-tron maaket.\nJest Stuudien fuar des Model waar al 2015 weeget.\n\nDaaten\nBoost\nDi e-tron sk\u00fc\u00fcvt \u00f6n 5,7 Sekunden \u00fcp 100 km/h. Di Maskiinenkraft es 135 + 165 = 300 kW. Dit Systeem ken kuurt (Bit t\u00f6 8s) en Draikraft fan 664 Nm d\u00f6.\n\nS\u00f6ner Boost\nS\u00f6ner Boost sk\u00fc\u00fcvt di e-tron \u00f6n 6,6s \u00fcp 100 km/h. Dit Systeem heer jit 265 kW en en Draikraft fan 561 Nm\n\nFuar leenger\nAur leenger ken di \u00d6ndreft en Kraft fan 100 kW d\u00f6. Di Gauhair uur bi 200 km/h ofrailet.\n\ne-tron 50 en e-tron 55\nHat jeft en Model e-tron 55, wat jir biskrewen es. Diaraur hen jeft et uk en Model e-tron 50, hur di Baterii bluat 71 kWh heer en jit muar Saaken en bet litjer \u00fctfaal \u00fcs bi di 55. 2020 skel uk jit en Model e-tron s me aur 900 Nm Draikraft fan trii Maskiinen \u00fctkum.\nDi e-tron 50 lapt bluat 190km/h.\n\nDi Laapwai es twesken 320 en 430 km \u00f6nd\u00f6nen; di e-tron nemt diaree\u0111er 23 bit 27 kWh fuar 100 km.\n\nBaterii\n\nDi Baterii kumt fan LG Chem en heer en Spaning fan 396 Volt. J\u00fc es fan 432 Pouch-Selen becht en wecht ombi 699 kg. Di Selen haa ark 60 Ah, en wan em jam paralleel skrekelt, kumt em \u00fcp 240 Ah.\n\nBi di e-tron 50 es di Baterii fan Samsung SDI \u00f6n Koreea, en di Selen sen prismaatisk becht.\n\nDi Temperatuur fan di Baterii uur aur en Glykoolk\u00f6\u00f6ling realisiaret, wat uk w\u0101rem maaki ken.\n\nBremsen-Rensker en Brake by wire\nDi e-tron heer fuarn Sokskolben-Skiiwenbremsen en achtern sok me jen Kolben. Bi en Elektrowain ken di kineetisk Energii jaa man t\u00f6beekwonen (rekuperiaret) uur, en da w\u00f6\u00f6r di Bremsskiiwen jaa restig uur. Diarom heer di e-trom en Bremsen-Renskiprogram, wat fan salev jens bremset.\nEn wan sa'n Systeem salev bremsi skel, da ken dit jaa uk \u00f6ntskiar, hur'ling bremset uur skel. Bit t\u00f6 en neegatiiv Sk\u00fc\u00fcvkraft fan 0,3 g (of 2,9 m/s\u00b2) uur rekuperiaret, en wat diaraur hen giar, diarfuar es di Skiiwenbrems\u00f6nlaag.\nDi Stj\u00fc\u00fcring giar aur en Stj\u00fc\u00fcrgiraat. Des jit, dat em ek muar salev \"t\u00f6\u00f6gen di Bremswiitighair\" trapet, em stj\u00fc\u00fcrt bluat jit en Giraat me sin elektroonisk Bremspedaal \u00f6n. Des jit Brake by wire, en di e-tron es dit jest Auto \u00fcp Straat, wat dit heer.\n\nLuki uk jir\n \n Natsir\n Michael Gebhardt: Hier kommt der erste deutsche Tesla-X-Rivale. In: zeit.de. . Fahrbericht.\n\nForkiir\n\nStraatenforkiir\n\nElektroauto (Model)\nElektroauto (Baterii)"